
ZAKLADA „HRVATSKA ZA DJECU“

Zagreb, Park Stara Trešnjevka 4
Temeljem Odluke Upravnog odbora Zaklade „Hrvatska za djecu“ od 28. rujna 2011. godine, Zaklada „Hrvatska za djecu“ raspisuje
JAVNI NATJEČAJ 

za dodjelu stipendija Zaklade „Hrvatska za djecu“ studentima/icama

u akademskoj godini 2011./2012.
I.
Zaklada „Hrvatska za djecu raspisuje javni natječaj za dodjelu 1000 stipendija redovitim studentima/cama javnih visokih učilišta u akademskoj godini 2011./2012. (u daljnjem tekstu: javni natječaj).

Mjesečni iznos studentske stipendije iznosi 1.000,00 kuna.

II.

Pravo na sudjelovanje u javnom natječaju imaju studenti/ice koji/e ispunjavaju sljedeće opće uvjete:

· da su državljani Republike Hrvatske s neprekidnim prebivalištem u Republici Hrvatskoj u trajanju od 3 godine do dana podnošenja prijave na javni natječaj,
· da prosječni mjesečni prihod ostvaren u prethodnoj kalendarskoj godini po članu zajedničkog kućanstva svih članova/ica obitelji i djeteta iz te obitelji ne prelazi iznos od 80% proračunske osnovice propisane Zakonom o izvršavanju državnog proračuna Republike Hrvatske za tekuću godinu (dalje: proračunska osnovica) i da prosječni mjesečni prihod po članu/ici zajedničkog kućanstva obitelji ili djeteta iz te obitelji u zadnja tri mjeseca u tekućoj kalendarskoj godini, prije podnošenja prijave na javni natječaj ne prelazi iznos od 80% proračunske osnovice,
· da nisu korisnici neke druge stipendije ili novčane potpore u svrhu školovanja.

Proračunska osnovica za 2011. godinu iznosi 3.326,00 kuna, a 80% proračunske osnovice iznosi 2.660,80 kuna.
III.
Pravo na stipendiju može ostvariti student/ica koji/a udovoljava sljedećim posebnim uvjetima:

· da je redoviti/a student/ica ili student/ica koji/a polazi preddiplomski i diplomski sveučilišni studij odnosno integrirani preddiplomski i diplomski sveučilišni studij ili stručni odnosno specijalistički stručni diplomski studij, u skladu s posebnim propisima te redovito i uredno ispunjava svoje obveze sukladno posebnim propisima,

· da savladava upisani studij bez ponavljanja godine i izmjene programa studija ili promjene preddiplomskog i diplomskog sveučilišnog studija odnosno integriranog preddiplomskog i diplomskog sveučilišnog studija ili stručnog odnosno specijalističkog stručnog diplomskog studija, odnosno da ima ostvarenih najmanje 55 ECTS bodova za svaku akademsku godinu, osim u slučaju mirovanja studentskih prava sukladno članku 88. stavku 1. točki 12. Zakona o znanstvenoj djelatnosti i visokom obrazovanju, 

· da nema status apsolventa/ice prema posebnim propisima, 
· ako je student/ica prve godine studija, da je završio/la posljednji razred srednje škole s najmanjom prosječnom ocjenom 3,00,
· da mu/joj je prosjek ocjena u dosadašnjem tijeku studiranja najmanje 3,00 odnosno da mu/joj je prosjek ocjena u dosadašnjem tijeku studiranja najmanje 3,00 i da je stekao/la najmanje 55 ECTS bodova za svaku akademsku godinu.

IV.
Pravo na stipendiju imaju kandidati/kinje koji temeljem bodovanja po kriterijima za dodjelu stipendija ostvare potrebni broj bodova.

Kriteriji za dodjelu stipendija su:

- prosječan opći uspjeh u dosadašnjem školovanju,
- socijalni status,

- mjesto prebivališta,
- osvojene nagrade na državnim natjecanjima iz znanja.

Dodatni kriterij za dodjelu stipendija je utvrđen status težeg invaliditeta kandidata/kinje prema posebnim propisima ili/i težeg invaliditeta roditelja kandidata/kinje.
V.
Uz prijavu za sudjelovanje na javnom natječaju kandidati/kinje su dužni/ne priložiti:

· ispunjeni obrazac Zaklade „Hrvatska za djecu“ za prijavu na natječaj, 

· domovnicu,

· dokaz o prebivalištu dužem od tri godine u Republici Hrvatskoj (nap. računa se unazad od dana podnošenja prijave na natječaj),

· dokaz da su redovni studenti preddiplomskog i diplomskog sveučilišnog studija odnosno integriranog preddiplomskog i diplomskog sveučilišnog studija ili stručnog odnosno specijalističkog stručnog diplomskog studija sa nazivom studijskog programa,

· svjedodžbu posljednje godine srednjoškolskog obrazovanja (za studente 1. godine studija), odnosno prijepis ocjena iz svih položenih kolegija dosadašnjeg tijeka studiranja sa brojem ECTS bodova za svaku akademsku godinu sa prosjekom ocjena dosadašnjeg tijeka studiranja i sa naznakom koje je akademske godine prvi put upisan/a na prvu godinu studija i u koji studijski program (naziv programa),
· izjavu ovjerenu od javnog bilježnika o sastavu kućanstva sa imenom, prezimenom, JMBG-om, srodstvom prema davatelju izjave za svakog člana kućanstva te koju vrstu prihoda ostvaruje svaki član kućanstva,

· izjavu ovjerenu od javnog bilježnika da nije korisnik/ica neke druge stipendije ili novčane potpore u svrhu školovanja,

· potvrdu nadležne Porezne uprave Ministarstva financija o visini dohotka za sve članove kućanstva za prethodnu godinu starije od 15 godina, 
· potvrda Hrvatskog zavoda za mirovinsko osiguranje o visini mirovine (sa zaštitnim i drugim dodacima na mirovinu), ostvarene u prethodnoj kalendarskoj godini za članove kućanstva koji su umirovljenici,
· potvrdu Hrvatskog zavoda za zdravstveno osiguranje o visini isplaćene naknade plaće za bolovanje te rodiljnih i roditeljskih potpora u tijeku prethodne kalendarske godine za članove zajedničkog kućanstva koji su ostvarili prihod po osnovi naknade plaće za bolovanje od Hrvatskog zavoda za zdravstveno osiguranje te rodiljnih i roditeljskih potpora,

· potvrdu  Hrvatskog zavoda za zapošljavanje o visini isplaćene naknade u slučaju nezaposlenosti u tijeku prethodne kalendarske godine za članove kućanstva koji su ostvarili prihod temeljem ove naknade,

· potvrdu o visini naknade mirovine ostvarene u prethodnoj kalendarskoj godini za svakog člana kućanstva koji ostvaruje naknadu mirovine,

· potvrde poslodavaca o visini plaće, naknadi plaće i drugog dohotka (za obrtnike i druge samostalne djelatnosti pregled prihoda i rashoda) za zadnja tri mjeseca u tekućoj kalendarskoj godini prije podnošenja prijave na natječaj za svakog zaposlenog člana kućanstva i člana kućanstva koji je ostvario drugi dohodak  (ugovor o djelu i slično),
· potvrda o visini drugih prihoda koji podliježu oporezivanju sukladno Zakonu o porezu na dohodak za zadnja tri mjeseca u tekućoj kalendarskoj godini prije podnošenja prijave na natječaj za svakog člana kućanstva koji je ostvario drugi prihod (prihod od dividende i slično),

· potvrdu Hrvatskog zavoda za mirovinsko osiguranje o visini mirovine (s zaštitnim i drugim dodacima na mirovinu), ostvarene za zadnja tri mjeseca  u tekućoj kalendarskoj godini prije podnošenja prijave na natječaj za svakog  člana kućanstva koji ostvaruje mirovinu,

· potvrdu Hrvatskog zavoda za zapošljavanje o visini isplaćene naknade u slučaju nezaposlenosti za zadnja tri mjeseca u tekućoj kalendarskoj godini prije podnošenja prijave na natječaj za svakog  člana kućanstva koji je ostvario prihod temeljem ove naknade,

· potvrdu Hrvatskog zavoda za zdravstveno osiguranje o visini isplaćene naknade plaće za bolovanje te rodiljnih i roditeljskih potpora za članove zajedničkog kućanstva koji su ostvarili prihod po osnovi naknade plaće za bolovanje od Hrvatskog zavoda za zdravstveno osiguranje te rodiljnih i roditeljskih potpora za zadnja tri mjeseca u tekućoj kalendarskoj godini prije podnošenja prijave na natječaj,

· potvrdu o visini naknade mirovine za zadnja tri mjeseca u tekućoj kalendarskoj godini prije podnošenja prijave na natječaj ostvarene  za svakog člana kućanstva koji  ostvaruje naknadu mirovine,

· ako je radno sposobni član kućanstva nezaposlen, dokaz iz evidencije Hrvatskog zavoda za   zapošljavanje,

· ako je kandidat/kinja ili roditelj kandidata/kinje osoba s težim invaliditetom, dokaz o utvrđenom statusu težeg invaliditeta,

· ako je kandidat/kinja bez jednog ili oba roditelja, izvadak iz matice rođenih za kandidata/kinju i izvadak iz matice umrlih za roditelja,

· diploma odnosno priznanje sa državnih natjecanja iz znanja iz prethodne školske odnosno akademske godine, ukoliko kandidat/kinja iste posjeduje.

Dokazi se dostavljaju u originalu ili ovjerenoj preslici.

U slučaju mirovanja studentskih prava, sukladno članku 88. stavku 1. točki 12. Zakona o znanstvenoj djelatnosti i visokom obrazovanju, kandidat/kinja je dužan dostaviti dokaz o činjenici mirovanja studentskih prava.

VI.
Prijave na javni natječaj podnose se do zaključno 17. listopada 2011. godine.
Prijave sa potrebnom dokumentacijom podnose se na adresu 

Zaklada „Hrvatska za djecu“, Park Stara Trešnjevka 4, 10 000 Zagreb 

(sa naznakom- natječaj za stipendiranje studenata).

Prijave s nepotpunom dokumentacijom, neovjerene prijave i neovjerene preslike kao i nepravovremene prijave neće se razmatrati. 
Rezultati javnog natječaja bit će objavljeni na internet stranici Ministarstva obitelji, branitelja i međugeneracijske solidarnosti (ikona: Zaklada „Hrvatska za djecu“).
VII.

Korištenje stipendija odobrava se korisnicima/ama za akademsku godinu 2011./2012., a isplaćuje se mjesečno u obliku 10 redovitih isplata, u razdoblju od listopada 2011. godine do srpnja 2012. godine.
Vrijeme na koje se stipendija dodjeljuje, prava i obveze korisnika/ica stipendije i Zaklade „Hrvatska za djecu“, utvrdit će se posebnim Ugovorom.

                                                                           Predsjednik Upravnog odbora
   Tomislav Ivić, prof.
ZAKLADA „HRVATSKA ZA DJECU“

Zagreb, Park Stara Trešnjevka 4

________________________________________________________________________
PRIJAVA

za dodjelu stipendije
1) OSOBNI PODATCI PODNOSITELJA ZAHTJEVA (ispunjava kandidat/kinja)

	Ime (ime oca/majke), prezime
	

	OIB  (osobni identifikacijski broj) 
	
	
	
	
	
	
	
	
	
	
	
	
	

	ADRESA PREBIVALIŠTA:
	mjesto i grad/općina
	poštanski broj
	ulica i kućni broj

	
	
	
	

	Broj telefona s pred brojem
	Fiksni
	Mobilni


2) SOCIJALNI STATUS PODNOSITELJA ZAHTJEVA (ispunjava kandidat/kinja)

	OBITELJSKI STATUS(označiti):
	a)oženjen/udata,  b)neoženjen/neudata, d)udovac/udovica, c)razveden/a, d)izvanbračna zajednica                                          

	Članovi kućanstva (upisati broj): ____   

Da li je netko od članova obitelji osoba s invaliditetom (označiti):  DA   NE    


3) STATUS PODNOSITELJA ZAHTJEVA (ispunjava obrazovna ustanova)

Naziv obrazovne ustanove:_____________________________________________________

	REDOVNI UČENIK/STUDENT
	DA
	NE

	NAVESTI RAZRED SREDNJE ŠKOLE ODNOSNO GODINU STUDIJA (za studij navesti i semestar)
	
	

	DIPLOMA ILI PRIZNANJE S DRŽAVNOG NATJECANJA
	DA
	NE

	KRATKI OPIS OSNOVE DOBIVANJA DIPLOME ILI PRIZNANJA
	


________________________                        m.p.                            ___________________________

(ovjera obrazovne ustanove)                                                     (ime i prezime kandidata/kinje)      
